Coba jelasin Perisytiharan pada 12 Jun dari Pengisytiharan Kemerdekaan Filipina dalam bahasa melayu dong

Perisytiharan kemerdekaan dilakukan pada 12 Jun 1898 antara pukul empat dan lima petang di rumah keluarga Jeneral Emilio Aguinaldo di Cavite, 30 kilometer dari selatan Manila. Acara ini termasuk pengibaran Bendera Filipina yang dihasilkan di Hong Kong oleh Marcela Agoncillo, Lorenza Agoncillo dan Delfina Herboza; serta persembahan Marcha Filipina Magdalo (kini dikenali sebagai Lupang Hinirang, lagu kebangsaan Filipina) yang digubah oleh Marino Felipe dan dimainkan oleh pancaragam San Francisco de Malabon.

Akta Pengisytiharan Kemerdekaan telah disediakan, ditulis, dan dibaca oleh Ambrosio Rianzares Bautista dalam bahasa Sepanyol. Pengisytiharan ini telah ditandatangani oleh 98 orang wakil yang turut disaksikan seorang pegawai tentera Amerika dalam perenggan akhirnya ("orang asing", stranger dalam terjemahan bahasa Inggeris—extranjero dalam bahasa Sepanyol yang asal, maksudnya "orang luar") yang merujuk kepada Mr L. M. Johnson iaitu "warga Amerika, Kolonel Meriam".  Johnson tidak mempunyai tugas rasmi di Filipina meskipun dia mempunyai pengalaman berkhidmat sebagai seorang tentera. Pengisytiharan Kemerdekaan Filipina, bagaimanapun, diisytiharkan pada 1 Ogos, apabila banyak bandar sudah diaturkan di bawah peraturan yang ditetapkan oleh Pemerintah Diktator Jeneral Aguinaldo.